विपिन रावत

जनरल विपिन रावत (पविसेप, उयुसेप, अविसेप, युसेप, सेप, विसेप, एडिसी) (सन् १९५८ मार्च १६- सन् २०२१ डिसेम्बर ८) भारतको प्रथम प्रमुख रक्षा अधिकारी वा चिफ अफ डिफेन्स स्टाफ (सिडिएस) थिए। उनले सन् २०२० जनवरी १ को दिन भारतको प्रमुख रक्षा अधिकारीको पदभार ग्रहण गरेका थिए। रक्षा प्रमुख बन्नु पूर्व उनी भारतीय थलसेनाको प्रमुख थिए। रावत सन् २०१६ डिसेम्बर ३१ देखि सन् २०१९ डिसेम्बर ३१ सम्म थल सेनाध्यक्ष पदमा रहेर काम गरेका थिए।  सन् २०२१ डिसेम्बर ८ मा हेलिकप्टर दुर्घटनामा ६३ वर्षको उमेरमा उनको मृत्यु भएको थियो। 

प्रारम्भिक जीवन 
रावतको जन्म सन् १९५८ मार्च १६ मा पौडी गढवाल जिल्लाको पाउरी, हालको उत्तराखण्ड राज्यमा भएको थियो। उनको परिवार कयौँ पुस्तादेखि भारतीय सेनामा सेवारत छन्। उनको बुवा लक्ष्मण सिंह रावत भारतीय सेनाको लेफ्टिनेन्ट जनरलको दर्जासम्म पुगेका थिए।   उनको आमा उत्तरकाशी जिल्लाकी थिइन् र उनी उत्तराखण्ड विधानसभाका पूर्व सदस्य किसन सिंह परमारकी छोरी थिइन्। 
सैन्य जीवन
राजपूत परिवारमा जन्मिएका रावतको कयौँ पिढी सेनामा रहेका छन्। 
सन् १९७९ जनवरीमा सेनामा मिजोरममा प्रथम नियुक्ति 
नेफा इलाकामा तैनाथीको दौरान बटालियनको नेतृत्व 
कङ्गोमा संयुक्त राष्ट्रको संयुक्त राष्ट्र शान्ति सेनाको अगुवाई
 सन् २०१६ सेप्टेम्बर १ मा सेनाको उप-प्रमुख नियुक्त ।
सन् २०१६ डिसेम्बर ३१ मा थल सेना प्रमुख नियुक्त।

प्रारम्भिक वृत्ति
सन् १९७८ डिसेम्बर १६ मा, रावत ५औँ  बटालियन, ११ गोर्खा राइफलमा प्रवेश गरेका थिए। उनको पिताले यसै इकाइबट सेनामा प्रवेश गरेका थिए। उनले उच्चतम उचाइमा युद्ध गरेका थिए साथै उनले प्रति विद्रोह अपरेसन सञ्चालनमा दस वर्ष विताएका थिए।

१९८७ चीन-भारत सङ्घर्ष
सुमदोरोङ चू नामक स्थानमा भएको सन् १९८७ को चीन-भारत सङ्घर्षको समयमा, तत्कालीन क्याप्टेन रावतको बटालियनलाई चिनियाँ जनमुक्ति सेना विरुद्ध परिचालन गरिएको थियो।  यो गतिरोध सन् १९६२ को भारत-चीन युद्ध पछि विवादित म्याकमोहन लाइनमा भएको पहिलो सामना थियो।

विमान दुर्घटनामा असामयिक मृत्यु
सन् २०२१ डिसेम्बर ८ को दिन तमिलनाडुको कुन्नुरमा भारतीय वायुसेनाको रक्षा प्रमुख जनरल विपिन रावत चढेको मिल एमआई-१७ भिएच हेलिकप्टर दुर्घटनाग्रस्त भएको थियो। यस  दुर्घटनामा सवार १४ मध्ये १३ जनाको मृत्यु भएको पुष्टि गरिएको थियो। यस परिस्थितिमा वायुसेनाद्वारा जाँचको आदेश दिइएको थियो। उक्त हेलिकप्टरले कोयम्बटोरको सुलुर आइएएफ स्टेसनबाट उडान सुरु गरेको थियो र रक्षा प्रमुखलाई लिएर वेलिङ्टन सैन्य अधिकारी एकेडमी जाँदै थियो।

 सम्मान र सैनिक चिह्नहरू 
लगभग ४३ वर्षे आफ्नो सैन्य करियरमा उनले परम विशिष्ट सेवा पदक, उत्तम युद्ध सेवा पदक, अति विशिष्ट सेवा पदक, युद्ध सेवा पदक, सेना पदक, विशिष्ट सेवा पदकका साथै उनको वीरता र विशिष्ट सेवाको लागि दुई पटक सैन्य प्रशस्तिसँगै एक पटक सेना कमान्डर प्रशस्तिले सम्मानित गरिएको थियो।

परम विशिष्ट सेवा पदकउत्तम युद्ध सेवा पदकअति विशिष्ट सेवा पदकयुद्ध सेवा पदकसेना पदकविशिष्ट सेवा पदकघाइते पदकसामान्य सेवा पदकविशेष सेवा पदकअपरेसन पराक्रम पदकसैन्य सेवा पदकउच्च उचाइ सेवा पदकविदेश सेवा पदक५०औँ स्वतन्त्रता वार्षिकोत्सव पदक३० वर्षे लामो सेवा पदक२० वर्षे लामो सेवा पदक९ वर्षे लामो सेवा पदकमोनुस्को

 पद ग्रहण मिति 
अधिचिह्नपदभागपदभार ग्रहण मितिlink=https://en.wikipedia.org/wiki/File:Second_Lieutenant_of_the_Indian_Army.svg|89x89pxदोस्रो उपसेनानीभारतीय सेनासन् १९७८ डिसेम्बर १६link=https://en.wikipedia.org/wiki/File:Lieutenant_of_the_Indian_Army.svg|89x89pxउपसेनानीभारतीय सेनासन् १९८० डिसेम्बर १६link=https://en.wikipedia.org/wiki/File:Captain_of_the_Indian_Army.svg|89x89pxसह-सेनानीभारतीय सेनासन् १९८४ जुलाई ३१link=https://en.wikipedia.org/wiki/File:Major_of_the_Indian_Army.svg|89x89pxसेनानीभारतीय सेनासन् १९८९ डिसेम्बर १६link=https://en.wikipedia.org/wiki/File:Lieutenant_Colonel_of_the_Indian_Army.svg|89x89pxप्रमुख सेनानीभारतीय सेनासन् १९९८ जुन १link=https://en.wikipedia.org/wiki/File:Colonel_of_the_Indian_Army.svg|89x89pxमहासेनानीभारतीय सेनासन् २००३ अगस्ट १link=https://en.wikipedia.org/wiki/File:Brigadier_of_the_Indian_Army.svg|89x89pxसहायक रथीभारतीय सेनासन् २००७ अक्टोबर १ (सन् २००७ मे १७ देखि वरिष्ठता)link=https://en.wikipedia.org/wiki/File:Major_General_of_the_Indian_Army.svg|89x89pxउप रथीभारतीय सेनासन् २०११ अक्टोबर २० (सान्दर्भिक, सन् २०१० मे ११ देखि वरिष्ठता)link=https://en.wikipedia.org/wiki/File:Lieutenant_General_of_the_Indian_Army.svg|89x89pxरथीभारतीय सेनासन् २०१४ जुन १ (सान्दर्भिक)link=https://en.wikipedia.org/wiki/File:General_of_the_Indian_Army.svg|89x89pxजनरल(सिओएएस)भारतीय सेनासन् २०१७ जनवरी १link=https://en.wikipedia.org/wiki/File:Rank_insignia_for_India_CDS.svg|89x89pxजनरल(सिडिएस)भारतीय सशस्त्र बल
(त्रि-सेवा)सन् २०१९ डिसेम्बर ३१

सन्दर्भ सामग्रीहरू

श्रेणी:सन् २०२१ मा मृत्यु
श्रेणी:सन् १९५८ मा जन्म
श्रेणी:भारतीय जनरलहरू
श्रेणी:भारतीय सेनाका प्रमुखहरू
श्रेणी:भारतीय सेनाका उपप्रमुखहरू
श्रेणी:मद्रास विश्वविद्यालयका पूर्व विद्यार्थीहरू
श्रेणी:चौधरी चरण सिंह विश्वविद्यालयका पूर्व विद्यार्थीहरू
श्रेणी:परम विशिष्ट सेवा पदक प्राप्तकर्ताहरू